**ชื่อโครงการ** เกษตรเพื่ออาหารกลางวัน โรงเรียนบ้านควนจง

**1. หลักการเหตุผล**

 โรงเรียนบ้านควนจงได้จัดอาหารกลางวันให้แก่นักเรียนทุกคน โดยมีการควบคุมคุณภาพอาหารให้มีคุณค่าทางโภชนาการ ให้ครบถ้วนและจัดอาหารกลางวันอย่างเพียงพอแก่นักเรียน แต่ยังพบว่านักเรียนยังมีน้ำหนักและส่วนสูงต่ำกว่าเกณฑ์ และบางส่วนมีน้ำหนักสูงกว่าเกณฑ์ ทางโรงเรียนจึงคิดวิธีการส่งเสริมโภชนาการเพิ่มเติมให้กับนักเรียน โดยให้นักเรียนได้ฝึกปฏิบัติการทำกิจกรรมการเพาะเห็ด การทำปุ๋ยหมักแห้ง การปลูกผักปลอดสารพิษ การเลี้ยงไก่ไข่ โดยใช้รูปแบบการเกษตรผสมผสานและชีววิถี ให้มีผลผลิตที่ปลอดภัยและหลากหลายหมุนเวียนกันอย่างต่อเนื่องและสอดคล้องกับแผนการประกอบอาหารของโรงเรียนภายใต้โครงการอาหารกลางวันให้นักเรียนได้รับประทานซึ่งถือได้ว่าเป็นการให้นักเรียนฝีกปฏิบัติ และสามารถนำประสบการณ์ที่ได้ไปใช้ในการประกอบอาชีพในอนาคตต่อไป

**2. กรอบความคิดและยุทธศาสตร์หลัก**

การบริการอาหารกลางวันของสถานศึกษาเป็นสิ่งสำคัญและจำเป็นอย่างยิ่ง สำหรับนักเรียนเพราะการรับประทานอาหารที่มีคุณค่าทางโภชนาการ ปลอดสารพิษ และได้รับประทานอาหารอย่างเพียงพอ จะส่งผลต่อสุขภาพนักเรียนทำให้นักเรียนมีสุขภาพดี สมบูรณ์แข็งแรง มีภูมิคุ้มกันโรค ทำให้คุณภาพชีวิตของนักเรียนดีขึ้นและอยู่ร่วมกับผู้อื่นในสังคมได้อย่างมีความสุข

**3. จำนวนกลุ่มเป้าหมายทั้งหมด**

 3.1 นักเรียนชั้นอนุบาล 2 – ชั้นประถมศึกษาปีที่ 6 เข้าร่วมโครงการจำนวน 112 คน

 3.2 คณะครู ผู้ปกครอง ผู้นำชุมชน เข้าร่วมโครงการ จำนวน 80 คน

**4 วัตถุประสงค์/ตัวชี้วัดความสำเร็จ**

 4.1 เพื่อให้มีวัตถุดิบในการประกอบอาหารกลางวันที่ใหม่ สด สะอาด มีคุณค่าทางโภชนาการและปลอดสารพิษโดยผลิตขึ้นในโรงเรียนตลอดปี

 4.2 เพื่อสร้างทักษะทางด้านการเกษตรให้แก่นักเรียน เพื่อใช้เป็นแนวทางการประกอบอาชีพและขยายผลต่อชุมชนได้

 4.3 เพื่อปลูกฝังให้นักเรียนมีความซื่อสัตย์ การเสียสละ ความอดทน การมีวินัย และความรับผิดชอบ

 4.4 เพื่อให้โรงเรียนเป็นแหล่งเรียนรู้ด้านการเกษตรให้แก่ชุมชน

**ตัวชี้วัด**

 1. ปริมาณผลผลิตทางการเกษตรที่โรงเรียนผลิตได้เพียงพอต่อการใช้เป็นวัตถุดิบในการประกอบอาหารกลางวันให้แก่นักเรียน

 2. นักเรียนมีความรู้และทักษะด้านการเกษตรอย่างยั่งยืน

 3. โรงเรียนสามารถเป็นต้นแบบให้เกษตรกรเข้ามาศึกษาหาความรู้

5**. การดำเนินงาน/กิจกรรม**

5.1 เขียนโครงการ และเสนอเพื่อขออนุมัติ

 5.2 วางแผนการดำเนินงาน

 - ประชุมวางแผน

 - แต่งตั้งคณะทำงาน

 5.3 ดำเนินการตามโครงการ

 5.4 สรุป ประเมิน รายงานผลตามโครงการ

**6. ผลที่คาดว่าจะได้รับ**

6.1 โรงเรียนมีวัตถุดิบในการประกอบอาหารกลางวันที่ใหม่ สด สะอาด มีคุณค่าทางโภชนาการและปลอดสารพิษ

 6.2 นักเรียนมีความรู้ด้านการเกษตรสามารถนำไปประกอบอาชีพและขยายผลสู่ชุมชนได้

 6.3 นักเรียนมีความซื่อสัตย์ รู้จักเสียสละ มีความอดทน มีวินัย และมีความรับผิดชอบ

 6.4 โรงเรียนเป็นแหล่งเรียนรู้ในชุมชนได้

แสดงรายละเอียดการใช้จ่ายเงินงบประมาณ จำนวน 20,000 บาท (สองหมื่นบาทถ้วน)

|  |  |  |
| --- | --- | --- |
| รายการ | ปริมาณ | งบประมาณ |
| 1) การทำปุ๋ยหมักแห้งและน้ำหมักชีวภาพ | 1.มูลไก่ จำนวน 20 กระสอบ ๆ ละ 50 บาท2. มูลวัว จำนวน 10 กระสอบ ๆ ละ 100 บาท3.แกลบดำ จำนวน 10 กระสอบ ๆ ละ 90 บาท4. ดินผสม จำนวน 32 ถุง ๆ ละ 35 บาท5. มะพร้าวสับ จำนวน 10 กระสอบ ๆ ละ 80 บาท | 1,000 บาท1,000 บาท 900 บาท1,050 บาท 800 บาท |
| 2) การเพาะเห็ดนางฟ้า | 1. ก้อนเชื้อเห็ดนางฟ้า จำนวน 200 ก้อน ๆ ละ 10 บาท2. สแลน จำนวน 21 หลา ๆ ละ 50 บาท | 2,000 บาท1,050 บาท |
| 3) การปลูกผักปลอดสารพิษ | 1) กระถางดำ ขนาด 12 นิ้ว จำนวน 100 ใบ ๆ ละ 20 บาท2) พลาสติกใส จำนวน 12 หลา ๆ ละ 150 บาท 3) เมล็ดพันธ์ผัก จำนวน 12 ซอง ๆ ละ 25 บาท4) ไม้ไผ่ ขนาด 1 นิ้ว ยาว 2.5 เมตร 40 ท่อน ๆ ละ 20 บาท5) ช้อนปลูก จำนวน 12 อัน ๆ ละ 35 บาท | 2,000 บาท1,800 บาท 300 บาท 800 บาท 420 บาท |
| 4) การเลี้ยงไก่ไข่  | 1) พันธุ์ไก่ไข่ จำนวน 16 ตัว ๆ ละ 200 บาท2) อาหารไก่ไข่ จำนวน 8 กระสอบ ๆ ละ 460 บาท |  3,200 บาท3,680 บาท |
| รวม |  | 20,000 บาท |